તેમણે ગુજરાતના પ્રશ્નોનો ઊંડો અભ્યાસ કરી એક પછી એક હલ કર્યા હતા. નવા રાજ્યની નવી રાજધાની ક્યાં રાખવી એ અંગે લાંબી મંત્રણા પછી ગાંધીનગર રાખવાનું નક્કી કરવામાં આવ્યું. તેમણે 1960માં ગુજરાત સ્ટેટ ફર્ટીલાઈઝર કંપનીની રચના કરી હતી. એ ઉપરાંત વડોદરામાં પ્રેટ્રોકેમિકલ્સ ઉદ્યોગની સ્થાપના પણ તેમણે કરી હતી. જીવરાજ મહેતાએ અમદાવાદમાં એશિયાની પ્રખ્યાત સિવિલ હોસ્પિટલનું બાંધકામ શરૂ કરાવ્યું હતું. તેમણે ગુજરાતમાં ખાદી ગ્રામોદ્યોગ બોર્ડની રચના કરી હતી. ગુજરાતમાં દારૂબંધી દાખલ કરી તેઓ બીજીવાર પણ મુખ્યમંત્રી બન્યા હતા. તેમણે નિષ્ઠા અને પ્રામાણિકતાથી ગુજરાત અને દેશની સેવા કરી છે. સાદગીભર્યા અને કુશળ મુખ્યમંત્રી તરીકે તેઓ દેશભરમાં લોકપ્રિય થયા હતા. પૂર્ણ દીર્ઘ આયુષ્ય ભોગવી તેઓ 91 વર્ષે 1978માં અવસાન પામ્યા હતા. અમદાવાદ ખાતે તેમનું કાયમી સંભારણું બની રહે તે માટે જીવરાજ મહેતા હોસ્પિટલ શરૂ કરવામાં આવી હતી. જીવરાજ મહેતાએ 1238 દિવસ સુધી ગુજરાતમાં શાસન કર્યું હતું.